CELEX: C2006/048/28
Language: et
Date: 2006-02-25 00:00:00
Title: Kohtuasi C-425/05: Euroopa Ühenduste Komisjoni  29. novembri 2005.  aasta hagi Iirimaa vastu

25.2.2006   
            
            
               ET
            
            
               Euroopa Liidu Teataja
            
            
               C 48/15
            
         Euroopa Ühenduste Komisjoni 29. novembri 2005. aasta hagi Iirimaa vastu
   (Kohtuasi C-425/05)
   (2006/C 48/28)
   Kohtumenetluse keel: inglise
   Euroopa Ühenduste Komisjon esitas 29. novembril 2005 Euroopa Ühenduste Kohtule hagi Iirimaa vastu. Hageja esindajad on Ulrich Wölker ja Michael Schotter, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               1)
            
            
               tuvastada, et kuna Iirimaa on jätnud edastamata artikli 4 lõike 2 punktis iii sätestatud teabe bromometaani kohta, artikli 4 lõike 4 punktis iv ja artikli 5 lõikes 3 sätestatud teabe haloonide kohta ning artikli 20 lõikes 3 sätestatud teabe kontrollitavate ainete impordi pisteliste kontrollimiste kavade ja tulemuste kohta, siis on Iirimaa rikkunud Euroopa Parlamendi ja nõukogu 29. juuni 2000. aasta määruse (EÜ)nr 2037/2000 (1) osoonikihti kahandavate ainete kohta artikli 4 lõike 2 punktist iii, artikli 4 lõike 4 punktist iv, artikli 5 lõikest 3 ja artikli 20 lõikest 3 tulenevaid kohustusi.
            
         
               2)
            
            
               mõista kohtukulud välja Iirimaalt.
            
         Väited ja peamised argumendid
   Määruse artikli 4 lõike 2 punkt iii, artikli 4 lõike 4 punkti iv, artikli 5 lõige 3 ja artikli 20 lõige 3 sätestavad komisjonile teabe edastamise kohustuse määruse reguleerimisala peamiste küsimuste kohta. Selle teabe — s.o igal aastal esitatav teave bromometaani ja haloonide kohta ning teave kontrollitavate ainete impordi pisteliste kontrollimiste kavade ja tulemuste kohta — edastamine on määrava tähtsusega määrusega seatud eesmärkide saavutamiseks ning osoonikihi kaitsmist käsitlevast Viini konventsioonist ja osoonikihti kahandavate ainete Montreali protokollist, mille osapooleks ühendus vastavalt nõukogu otsusele 88/540/EEC (2) on, Euroopa Ühendusele tulenevate kohustuste täitmiseks.
   Tänaseni ei ole Iirimaa määruse eelpool nimetatud artiklites nõutud teavet komisjonile edastanud.
   
      (1)  Euroopa Parlamendi ja nõukogu 29. juuni 2000. aasta määrus (EÜ) nr 2037/2000 osoonikihti kahandavate ainete kohta. EÜT L 244, 29.9.2000, lk 1-24.
   
      (2)  EÜT L 297, 31.10.1998, lk 8.